धर्मपाल शर्मा को जीत दिलाकर ही उनकी पगड़ी की लाज रखी जा सकती है। उन्होंने कहा कि कलायत के लोगों से पहली बार वोट मांगने आया हूं और आशा है कि यहां की जनता उनका मान रखेगी। राजनाथ सिंह ने कहा कि भाजपा जनता का भरोसा टूटने नहीं देगी। भाजपा प्रत्याशी धर्मपाल शर्मा ने कहा कि कलायत सबसे पुराना हलका है, फिर भी पिछड़ेपन की सभी हदें पार करता है। यहां न तो शिक्षा के अवसर हैं और न ही रोजगार और खेती के। उन्होंने कहा कि यहां की जनता को स्वच्छ पेयजल भी नसीब नहीं हो रहा है। यदि यहां की जनता ने उन्हें विधायक बनाया तो यहां घर-घर, खेत-खेत पानी पहुंचाया जाएगा। युवाओं को रोजगार के अवसर दिए जाएंगे और यदि किसी कारण से उन्हें रोजगार नहीं मिला तो बीए पास को नौ हजार रुपए प्रति माह और 12वीं पास को छह हजार रुपए प्रतिमाह बेरोजगारी भत्ता दिया जाएगा। गरीबों को एक रुपए प्रति किलोग्राम के हिसाब से अनाज दिया जाएगा।